|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня, управу и национални меншини – национални заєднїци**Булевар Михайла Пупина 16, 21000 Нови СадТел: +381 21 487 4502, 487 4602Факс: +381 21 487 46 14Ounz@vojvodinа.gov.rs |
|  | ЧИСЛО: 002574714 2024 09427 001 001 000 001 | ДАТУМ: 6.9.2024. року |

На основи члена 3. Правилнїку о додзельованю буджетних средствох Покраїнского секретарияту за образованє, предписаня, управу национални меншини – национални заєднїци за финансованє и софинансованє модернизациї ифраструктури установох основного и штреднього образованя и воспитаня и школярского стандарду на териториї АП Войводини («Службени новини АПВ», число 7/23 и 5/24) и Покраїнскей скупштинскей одлуки о буджету Автономней покраїни Войводини за 2024. рок («Службени новини АПВ», число 45/23 и 37/24 – ребаланс), Покраїнски секретарият за образованє, предписаня, управу и национални меншини ‒ национални заєднїци (у дальшим тексту: Секретарият) розписує

**КОНКУРС**

**ЗА ФИНАНСОВАНЄ И СОФИНАНСОВАНЄ НАБАВКИ ОПРЕМИ – ВИДЕО-НАДПАТРУНКУ У ФУНКЦИЇ ПРОМОВОВАНЯ И УНАПРЕДЗЕНЯ БЕЗПЕЧНОСЦИ ШКОЛЯРОХ ЗА УСТАНОВИ ШТРЕДНЬОГО ОБРАЗОВАНЯ И ВОСПИТАНЯ НА ТЕРИТОРИЇ AВТОНОМНЕЙ ПОКРАЇНИ ВОЙВОДИНИ У 2024. РОКУ**

Конкурс ше розписує на суму средствох яки обезпечени зоз Покраїнску скупштинску одлуку о буджету Автономней покраїни Войводини за 2024. рок («Службени новини АПВ», число 45/23 и 37/24 – ребаланс) и то за финансованє и софинансованє набавки опреми за видео-надпатрунок и опреми за повязованє з просторию за мониторинґ за установи штреднього образованя и воспитаня на териториї Автономней покраїни Войводини у вкупней суми **60.000.000,00 динари**.

Финансийни обовязки ше будзе реализовац у складзе зоз ликвиднима можлївосцами буджету Автономней покраїни Войводини за 2024. рок.

**УСЛОВИЯ КОНКУРСУ**

*1. Подношителє прияви*

Право участвовац на Конкурсу маю установи штреднього образованя на териториї АП Войводини, чий снователь Република Сербия, автономна покраїна або єдинка локалней самоуправи.

*2. Критериюми розподзельованя средствох*

Критериюми розподзельованя средствох по Правилнїку о додзельованю буджетних средствох Покраїнского секретарияту за образованє, предписаня, управу, национални меншини – национални заєднїци за финансованє и софинансованє модернизациї инфраструктури установох основного и штреднього образованя и воспитаня и школярского стандарду на териториї АП Войводини тоти:

1. значносц реализациї проєкту у одношеню на безпечносц школярох, наставнїкох и занятих хтори хасную обєкти;
2. значносц реализациї проєкту у одношеню на обезпечованє квалитетних условийох за окончованє воспитно-образовней роботи;
3. финансийна оправданосц проєкту;
4. отримуюцосц проєкту;
5. локална, односно реґионална значносц проєкту;
6. активносци хтори подняти зоз цильом реализациї проєкту;
7. обезпечени жридла средствох за реализацию проєкту.

У случаю подношеня прияви зоз софинансованьом набавки опреми, средства хтори обезпечени на мено учасци установи можу буц власни, з донацийох и з буджету шицких уровньох власци.

Першенство у додзельованю средствох по Конкурсу, буду мац установи хтори доруча вияву же локална самоуправа на чиєй териториї установа ма шедзиско, найпознєйше по 30. юний 2025. року, будзе финансовац опреманє просториї за мониторинґ хтора ше будзе находзиц у просторийох локалней полицийскей станїци/оддзелєня (кед постої), або у другим одвитуюцим просторе, у складзе зоз законом.

Єдна установа може поднєсц лєм єдну прияву на Конкурс хтора може виношиц максимално 2.000.000,00 динари.

По додзельованю средствох по Конкурсу, Хаснователь длужен при набавки опреми поступац у складзе зоз одредбами Закона о явних набавкох («Службени глашнїк РС», число 91/2019 и 92/2023).

**СПОСОБ ПОДНОШЕНЯ ВИМАГАНЯ**

Вимаганя за додзельованє средствох ше подноши на єдинственим формуларе Секретарияту (єдна установа подноши лєм єдну прияву). Комплетну конкурсну документацию мож превжац од **6. септембра 2024. року** на web-адреси Секретарияту: [**www.puma.vojvodina.gov.rs**](http://www.puma.vojvodina.gov.rs)

Вимаганя ше доручує по пошти на адресу: **ПОКРАЇНСКИ СЕКРЕТАРИЯТ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ, БУЛЕВАР МИХАЙЛА ПУПИНА 16, 21000 НОВИ САД**, з назначеньом назви Конкурсу, або особнє з придаваньом на писарнїцу покраїнских орґанох управи (на наведзену адресу) од 9.00 по 14.00 годзин. Прияви хтори доручени особнє або по пошти ше обовязно доручує и у електронскей форми у скенираним – ПДФ формату, прейґ апликациї Секретарияту http://185.166.125.155/konkursi/, з вибераньом одвитуюцого Явного конкурсу на хтори ше одноши приява.

Ґу прияви на конкурс ше подноши:

1. нєобовязуюце понукнуце – предрахунок за набавку опреми за видео-надпатрунок и опреми за повязованє з просторию за мониторинґ, поставку и пущанє до роботи (у наведзеним понукнуцу – предрахунку, вредносц опреми треба же би була векша од вредносци услуги поставяня опреми);
2. у случаю софинансованя доручиц доказ о обезпечених средствох за софинансованє набавки опреми (контракт, ришенє, вивод зоз буджету єдинки локалней самоуправи, финансийного плану установи або подобне) вєдно зоз шорово подписану и печацовану Вияву одвичательней особи установи/єдинки локалней самоуправи о учасци у софинансованю набавки предметней опреми (Вияву доручиц у шлєбодней форми) и опцийно:
3. Вияву локалней самоуправи на чиєй териториї школа ма шедзиско же ше найпознєйше по 30. юний 2025. року будзе финансовац опреманє просториї за мониторинґ хтора ше будзе находзиц у просторийох локалней полицийскей станїци/оддзелєня (кед постої), або у другим одвитуюцим просторе, у складзе зоз законом.

**Термин за подношенє приявох на Конкурс то 20. септембер 2024. року.**

Секретарият затримує право од подношителя вимаганя, по потреби, питац додатну документацию и информациї, односно за додзельованє средствох одредзиц виполньованє потребних условийох.

Комисия нє будзе розпатрац:

* нєподполни прияви;
* нєблагочасни прияви (прияви хтори послати после термину яки назначени як остатнї дзень Конкурсу);
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени зоз Конкурсом);
* прияви хтори ше нє одноша на зоз Конкурсом предвидзени наменки;
* прияви хасновательох хтори у предходним календарским року нє оправдали средства яки додзелєл Секретарият през финансийни и наративни звити.

Резултати Конкурсу буду обявени на интернет-боку Секретарияту.

**Заинтересовани особи додатни информациї у вязи зоз реализацию Конкурсу можу достац у Секретарияту на телефон: 021/487 4502 и 487 4602.**

 **ПОКРАЇНСКИ СЕКРЕТАР,**

 **Роберт Отот**